section_heading: Rane godine
paragraph_text: Morse je nakratko radio sa svojim bratom Daveom u sastavu koji se zvao 'The Plague', sve dok s obitelji nije preselio u Augusta, Georgia. U kasnim šezdesetima, sa svojim starijim bratom svirao je u sastavu pod imenom 'Three'. Upisuje akademiju 'Academy of Richmond County', gdje upoznaje basistu Andya Westa, s kojim zajedno čini jezgru sastava Dixie Grit, a još im se pridružuju Johnny Carr na klavijaturama, gitarist i pjevač Frank Brittingham i Dave Morse na bubnjevima.Ipak ova postava je kratko trajala, jer cover izvedbe Led Zeppelina i Creama, ograničili su njihove zahtjeve za većom naplatom u lokalnim plesnim dvoranama.